DAN OPĆINE KONAVLE I 3. BICIKLIJADA I PJEŠAČENJE

ŠKOLSKE GODINE 2014./2015.

Učenici Osnovne škole Cavtat i ove su godine uz Dan općine Konavle dan proveli rekreativno i nadasve zanimljivo. Kako je mjesec listopad ujedno i vrijeme obilježavanja zdravog života i hrane, tako su učenici u sportskom duhu kao i protekle dvije godine uz pomoć roditelja krenuli vozeći bicikle i pješačeći podsjećajući se na važnost sporta i rekreacije za zdrav život. Biciklisti su vozili od Čilipa, dok je polovica učenika pješačila s Grude do odredišne točke igrališta na Ljutoj. Ostatak prelijepog sunčanog dana proveli smo u ugodnom druženju i sportskim igrama i šetnji.

Sigurnost ovog dana omogućili su nam uz učitelje bicikliste i vozače , učitelji pješaci i Prometna policija postaje Gruda, kao i motoristi iz “Dvije rote” te po prvi put biciklisti iz "Biciklizma Konavle" te im se ovim putem zahvaljujemo.

Dogovorili smo se o važnosti njegovanja buduće suradnje i nužnosti edukacije učenika o biciklizmu, a Konavle su neiscrpne ljepotom svojih puteva, staza i pogleda. Fotografski zapisi svjedoče o prelijepom jesenskom danu "lučinjeg" ljeta.

Ugodno je dan provesti u prirodi, šetajući, razgovarajući ili vozeći bicikl, učiniti odmak od stolice i naslonjača. Bitno je znati svijet promatrati, udahnuti dašak prirode koja nam se bezuvjetno predaje. Predajmo se i mi njoj ovakvim aktivnostima češće, više ćemo cijeniti njene darove, ali i sebe i svoje zdravlje. Biciklisti Konavala ubuduće će subotom mjesečno pozivati i učenike škole na zajedničke vožnje. Ne propustite se odazvati pozivu.